Publication: Magyar Közlöny
Issue: MK-2000-75 (Year: 2000, Number: 75)
Era: 1990-2004
Section: a 40/2000. (VII. 19.) FVM rendelethez
Paragraph Index: 341

1. A szakmai vizsgára bocsátás feltételei Vizsgára az a jelölt bocsátható, aki teljesítette a tantervben előírt elméleti és gyakorlati követelményeket, szakdolgozatát határidőre benyújtotta, és az elfogadásra került. A szakdolgozatot a jelölt előzetes témaválasztás alapján készíti. A dolgozat elkészítésére az utolsó félév áll rendelkezésre, amelyben a jelöltnek bizonyítania kell, hogy rendelkezik azon ismeretekkel, készségekkel, amelyeket a szakmai követelményrendszer számára előír. Az elméleti vizsgára bocsátás feltétele: az adott félév teljesítésének elismerése, amit az oktató aláírásával igazol. A gyakorlati vizsgára bocsátás feltétele: a szakmai gyakorlatok eredményes lezárása, amit a félév során előírt feladatok értékelése alapján összegyűjtött pontszámok szerint a tanár minősít.

Source: https://magyarkozlony.hu/hivatalos-lapok/0f8567653bce5cd6afb3cf4cc43d0f6d1e9511df/dokumentumok/3a96b52a1416073b89b4be288ec251a50f7b2d94/letoltes